Escher Conservatoire

Den Escher Conservatoire, offiziell: Conservatoire de musique de la Ville d'Esch, ass e Museksconservatoire zu Esch-Uelzecht. En ass an der Other Strooss, am fréieren Arbeds-Casino ënnerbruecht. Direkter ass zënter 2022 de Jean Halsdorf.

Geschicht
1926 gouf zu Esch an der Kierchestrooss eng éischt Museksschoul ageweit. 1969 gouf se offiziell an e “Conservatoire de musique” ëmbenannt. 
1992 huet d'Escher Gemeng de fréieren Arbedscasino opkaaft, wuer, no Ëmbauaarbechten, de Conservatoire aus sengem ale Gebai an der Kierchestrooss, geplënnert ass.

 Direktioun 
 1940-41; 1944-1965: Jules SpedenerJoseph Flies, Das Andere Esch. Luxemburg, 1979, S.644.
 1965 - 1978: Gustave Reimen
 1978 - 2011: Fred Harles
 2011 - 2022: Marc Treinen"Marc Treinen is neuer Direktor." tageblatt.lu, 08. Juli 2011 09:43; Akt: 08.07.2011 17:24
 zanter 2022: Jean HalsdorfChristiane Wagner: "Escher 'Convervatoire': So hat Marc Treinen den letzten Tag als Direktor erlebt." tageblatt.lu, 30. September 2022.

Gebai
D'Gebai, an deem de Conservatoire haut dran ass, war 1910-1912 vun der Gelsenkirchener Bergwerks-AG als Casino gebaut ginn (Architekt: Paul Tafel), wou Receptiounen ofgehale goufen, deen awer och als Restaurant, Keelebunn a Festsall benotzt gouf. Am selwechte Baustil goufen och Wunnenge fir Beamten an administrativ Gebaier niewendru gebaut.

1985 huet d'Arbed, an där hire Besëtz en 1919 iwwergaange war, de Casino zougemaach a verkaaft. Deen neie Proprietär wollt en ofrappen an eng Bensinnsstatioun dohi bauen, huet dat awer op Protester vun Denkmalschützer hi si gelooss. De Lëtzebuerger Staat huet d'Gebai opkaaft an ënner Denkmalschutz gestallt; et gouf den 28. November 1986 op der Lëscht vun de klasséierte Monumenter als Nationalmonument klasséiert.

1992 huet d'Escher Gemeng et ofkaaft fir do de Conservatoire dran z'installéieren.

 Coursen, déi den Escher Conservatoire ubitt 

Solfège
Akustik
Geschicht vun der Musek
Museksanalys a Museksesthetik
Harmonie
Kontrapunkt
Fug
Kompositioun
Musekspedagogie
Chouerdirektioun
Orchesterdirektioun
Eveil vocal
Sologesank
Art lyrique
Gregorianesche Gesank
Jazz
Danz
Diktioun
Kummermusek
Orchestermusek
Chouermusek

An der Museksschoul gëtt et verschidden Ensembelen, wéi d'Brass Band, den Harmoneschen Orchester, de Symphoneschen Orchester, en Orchestre de chambre, en Ensemble vocal an d'Chorale des jeunes.

 Kuckt och 
 Museksschoulen zu Lëtzebuerg
 Lëscht vun den nationale Monumenter an der Gemeng Esch-Uelzecht

 Um Spaweck 

 Den Escher Conservatoire op der Websäit vun der Stad Esch 

Kategorie:Museksschoulen zu Lëtzebuerg
Kategorie:Gebaier an der Gemeng Esch-Uelzecht
Esch-Uelzecht
Kategorie:Bauwierker 1912
Kategorie:Grenz (Esch-Uelzecht)